
საქართველოს შრომის, ჯანმრთელობისა და სოციალური დაცვის მინისტრის    
ბრძანება №406/ნ
2009 წლის 11 დეკემბერი 
ქ. თბილისი
საჯარო სამართლის იურიდიული პირის – ბავშვთა სააღმზრდელო დაწესებულება „ლამპიონის“ ლიკვიდაციის შესახებ
„საჯარო სამართლის იურიდიული პირის შესახებ“ საქართველოს კანონის მე-15, მე-16 და მე-17 მუხლების შესაბამისად, ვბრძანებ:
1. 2010 წლის 1 იანვრამდე ლიკვიდირებულ იქნეს საჯარო სამართლის იურიდიული პირი – ბავშვთა სააღმზრდელო დაწესებულება „ლამპიონი“. 

2. საქართველოს შრომის, ჯანმრთელობისა და სოციალური დაცვის სამინისტრომ უზრუნველყოს საჯარო სამართლის იურიდიული პირის – ბავშვთა სააღმზრდელო დაწესებულება „ლამპიონის“ ლიკვიდაციასთან დაკავშირებული, კანონმდებლობით დადგენილი ღონისძიებების გატარება.

3. ძალადაკარგულად გამოცხადდეს „საჯარო სამართლის იურიდიული პირის – ბავშვთა სააღმზრდელო დაწესებულება „ლამპიონის“ დებულების დამტკიცების შესახებ“ საქართველოს შრომის, ჯანმრთელობისა და სოციალური დაცვის მინისტრის 2009 წლის 16 იანვრის №17/ნ ბრძანება.

4. ეს ბრძანება, გარდა მე-3 პუნქტისა, ამოქმედდეს გამოქვეყნებისთანავე, ხოლო მე-3 პუნქტი ამოქმედდეს 2010 წლის 1 იანვრიდან. 

ა. კვიტაშვილი

